b'\n_START_ARTICLE_\nIvan Bernot\n_START_SECTION_\n\xc5\xbdivljenje in delo\n_START_PARAGRAPH_\nAgronomijo je \xc5\xa1tudiral v Pragi, Zagrebu in Ljubljani. Po okupaciji Kraljevine Jugoslavije je jeseni 1941 organiziral vstajo v Mokronogu in se spomladi 1942 pridru\xc5\xbeil narodnoosvobodilni borbi; bil politi\xc4\x8dni komisar v raznih enotah, in\xc5\xa1truktor oficirske \xc5\xa1ole 9. korpusa in komisar oficirske \xc5\xa1ole pri Glavnem \xc5\xa1tabu Narodnoosvobodilne vojske in partizanskih odredov Slovenije. Po osvoboditvi je bil pomo\xc4\x8dnik ministra za kmetijstvo Ljudske republike Slovenije (1945-1949), direktor Kmetijskega znanstvenega zavoda Slovenije (1949-1951), direktor zalo\xc5\xbebe Kme\xc4\x8dka knjiga (1951-1953), poslanec okraja Kr\xc5\xa1ko v zvezni ljudski skup\xc5\xa1\xc4\x8dini, \xc4\x8dlan izvr\xc5\xa1nega odbora Glavne zadru\xc5\xbene zveze Slovenije in Jugoslavije (1954-1958), direktor Agrobiroja (1958-1967) in Poslovnega zdru\xc5\xbeenja za mehanizacijo kmetijstva (1967-1977). Prizadeval za izvedbo agrarne reforme, za vpeljavo zadru\xc5\xbeni\xc5\xa1tva in modernizacijo kmetijstva. Za udele\xc5\xbebo v partizanih je prejel spomenico 1941.'